́мже ѡ́бразомъ безпокро́вная хра́мина, ѿ нерадѣ́нія созда́вшагѡ та́кѡ ѡста́вленная, не то́чію непотре́бна є́сть, но и вино́вна быва́етъ тогѡ̀, є́же посмѣва́ему бы́ти созда́вшему: та́кѡ и ѡснова̂нія дѣ́ланія за́повѣдей полага́яй, и стѣ́ны высо́кихъ добродѣ́телей возста́вивый, а́ще и благода́ть ст҃а́гѡ дх҃а во видѣ́ніи и ра́зумѣ душѝ пріи́метъ, несоверше́нъ є́сть, ѡ не́мже соверше́нніи состра́ждутъ, ѿ двою́ бо се́ю вину̂ соверше́ннѡ лиша́ется: или́ бо ѡ покая́ніи вознерадѣ̀, илѝ ѿ сосло́вія добродѣ́телей, я́кѡ ѿ безчи́сленнагѡ вещества̀ ѿре́кшися, ѡста́ви нѣ̂кая ѿ мня́щихся на́мъ малѣ́йшихъ: ну́ждныхъ же су́щихъ къ соверше́нію до́му добродѣ́телей, я́коже не мощѝ безъ̑ ѻ́нѣхъ благода́тію дх҃а покры́тися єму̀